આકર્ષક હોય વેબસાઇટ: વધારે સારા પરિણામ મેળવવા માટે બિઝનેસ વેબસાઇટ આકર્ષક અને ઉપયોગમાં સરળ હોય એવી હોવી જોઇએ. એ માટે પ્રોફેશનલ વેબ ડિઝાઈનરની મદદ લઇ શકો. એક વેબસાઇટ બનાવવા માટે સામાન્ય રીતે વીસથી પચીસ હજારનો ખર્ચ થઇ શકે છે. ઉપરાંત, તેનો આધાર તમે સાઇટ પર કેટલા ઉત્પાદનો મૂકવા ઇચ્છો છો તેના પર પણ રહે છે. વેબસાઇટની પબ્લિસિટી માટે સર્ચ એન્જિન ઓપ્ટિમાઇઝેશન (એસઇઓ)નો ઉપયોગ કરો. આથી કોઇ પણ વ્યક્તિ સર્ચ એન્જિનમાં તમારા બિઝનેસ અંગેની જાણકારી કે શબ્દ લખે કે તરત તમારી સાઇટની લિંક પરિણામોના પ્રથમ પાનાંમાં જ જોવા મળશે. એટલે કે આ વિકલ્પ અપનાવીને તમે વધુમાં વધુ લોકો સુધી તમારા બિઝનેસની માહિતી પહોંચાડી શકશો.